AlexejDobrolubov/national_council_slovak_2010 huggingface dataset:
35. schôdza NR SR - 7.deň - A. dopoludnia
Dátum: 2025-06-05
Poslanec: Števulová, Zuzana (PS)
Druh vystúpenia: Vystúpenie

2. Ďakujem, pán predsedajúci. Spolu s mojimi kolegami Branislavom Vančom a Luciou Plavákovou predkladám na rokovanie Národnej rady Slovenskej republiky návrh na vydanie zákona, ktorým sa mení a dopĺňa disciplinárny súdny poriadok a predmetom ktorého je podanie disciplinárneho návrhu voči generálnemu prokurátorovi zo strany poslancov parlamentu. Viac odôvodním v rozprave, do ktorej sa hlásim ako prvá. Ďakujem.
35. schôdza NR SR - 6.deň - A. dopoludnia
Dátum: 2025-06-04
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ja chcem na záver poďakovať tebe, Jano, že si priniesol aj tú perspektívu IT biznisu, ja by som pridala možno gastro biznis, už len keď sa pozrieme tu na Zámockej, keď ideme dole, máme tu gruzínsku reštauráciu, myslím, že tam pribudla nejaká kórejská a keď sa prejdeme po Bratislave, je jasné, že ten gastro biznis už u nás takisto ako v celej Európe do veľkej miery je určovaný tým, že sem prišli ľudia zo zahraničia a priniesli sem svoje kuchyne, však mohli by sme spomenúť aj vietnamskú, aj kebaby, ktoré sú po celom Slovensku, keby som chcela byť veľmi ironická, tak poviem, že nie je národným jedlom Slovenska halušky, ale v podstate vietnamská kuchyňa a kebab, pretože to je, a pizza možno, to je úplne v každom meste, aj v Rimavskej Sobote, aj neviem kde, a je to vplyv vlastne cudzincov a my nemôžme ten talent, ktorý sem prichádza, pretože aj urobiť dobrú gastronomickú prevádzku, či už malý bufet navštevovaný, alebo nejakú fancy reštauráciu, je talent, tak my to nemôžme zviazať do 700 miest ročne. A hlavne nie je vôbec jasné, že ako sa týchto 700 ľudí bude vyberať, že či to bude prvých 700, ktorých požiada, alebo teda budú nejaké kritériá, alebo čokoľvek, prosto z tej novely to vôbec nie je jasné. Rovnako ako k tomu nie je priložená žiadna analýza, že prečo 700. Padá tu príklad Českej republiky, no dobre, ale prečo sa inšpirujeme práve Českom, to nikto nepovedal, prečo práve 700, to tiež nikto nepovedal, a takisto tu padá informácia, že údajne väčšina z tých cudzincov, čo má povolenie na podnikanie, buď fejkuje podnikanie a nahrádza ho zamestnaním, alebo tu nie je. Ale k tomu tiež nie je žiadna analýza, čiže keby sme tento zákon neprijímali za tri dni v SLK, tak sme možno mohli diskutovať poriadne a odborne, veď ja netvrdím, že mám stopercentnú pravdu, ale chcela by som prosto vidieť tie dáta, na základe ktorých práve toto opatrenie bolo vymyslené a ktoré ideme prijať a malo byť na... (Prerušenie vystúpenia časomerom.)
35. schôdza NR SR - 6.deň - A. dopoludnia
Dátum: 2025-06-04
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

28. Ja ďakujem všetkým za reakcie, ale teda na záver by som povedala, že už len to, že sme tu mali túto diskusiu dva dni po sebe, že už to nie je tak, ako kedysi, že tu téma cudzincov naozaj nikoho nezaujímala. Tých cudzincov je tu už niekoľkostotisíc, cez 300-tisíc. To sú ľudia, ktorí tu majú rodiny, ktorí tu majú svojich známych, ktorí tu majú zamestnávateľov, školy a podobne. Čiže ja aj preto apelujem na to ministerstvo vnútra, aby zodpovedne riešili túto tému, lebo ono sa nám to vráti. Dnes už v akomkoľvek obchode, v MHD-čke, v službách stretnete vlastne tých cudzincov v škole. Títo ľudia keď dostanú trvalý pobyt, sú voličmi v komunálnych voľbách. Oni si budú a všímajú si, ako k nim táto vláda pristupuje, či už na tej veľkej, alebo na tej komunálnej úrovni. Sú to ľudia, ktorí tu raz možno získajú občianstvo, alebo ich deti budú našimi občanmi. Čiže už sa nemôžeme tváriť, že je to téma, ktorá zaujíma troch ľudí a jeden odbor na cudzineckej polícii, hej. Čiže apelujem na vás, na ministerstvo vnútra, aby ste k tejto téme pristupovali zodpovedne a naozaj hlavne tú krízu na tej cudzineckej polícii, ktorá trvá od minulého leta, konečne vyriešili. Lebo to je fakt že na hanbu, že my tu nevieme sfunkčniť jeden IT systém objednávací za toľko mesiacov a nevieme si poradiť s obchodovaním s termínmi, kde ja by som vám tu teraz mohla dať číslo na jedného priekupníka a že proste doteraz nebol nikto zatknutý, nič. Len nám stále odpovedá ministerstvo, že z dôvodu vyšetrovania nemôže nič povedať mesiace, je úplne absurdné. Fakt apelujem na vás, sfunkčnite ten systém a reálne predstavte nejaké výsledky toho vyšetrovania toho, ako je možné, že sa obchoduje s termínmi. Ďakujem.
35. schôdza NR SR - 5.deň - A. dopoludnia
Dátum: 2025-06-03
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

30. Ďakujem ti, Juraj, za príspevok. Ty si sa pýtal vlastne, že prečo napríklad nie je zavedené nejaké online podávanie žiadostí. Ja len teda pripomeniem, že my sme tu mali v decembri novelu z dielne ministerstva vnútra, ktorá zaviedla práve elektronické podávanie žiadostí o obnovenie pobytu, keď už cudzinec teda má vydaný ten doklad, môže si tam dať aktivovať BOK rovnako ako my a môže začať podávať tie žiadosti elektronicky. A malo to začať fungovať od 15. decembra a ja som si to špeciálne 15. a 16. decembra pozerala, nefungovalo to, začalo to fungovať až v januári a aj doteraz to funguje veľmi, veľmi obmedzene, v nejakej beta verzii alebo proste tak, napriek tomu, že zákon hovorí, že by sa malo dať trebárs podávať žiadosť o dlhodobý pobyt, tá doteraz nebola sfunkčnená. Takisto keď to tam podáte, tak nie je úplne jasné, ako k tomu pridávať prílohy a podobne, čiže ten systém ako keby mal fungovať, mal byť v podstate nastavený od toho 15. decembra, ani len to sa nestihlo, ale tiež sme to tú narýchlo schvaľovali v decembri, aby sme neprišli o peniaze z plánu obnovy, keďže to bol jeden z míľnikov. Čiže ak by sme vôbec, a toto napríklad je vec, ktorá keby fungovala dobre a poctivo a keby naozaj sa robila kampaň medzi cudzincami a proaktívne by sa im vydávali doklady s tým čipom, s tým BOK-om, tak by to odbúralo veľkú časť ľudí, ktorí momentálne zúfalo čakajú na termín, ktorý nie je. A len pripomínam, že minister vnútra aj štátny tajomník Krauspe vtedy tvrdili, že toto je to zásadné opatrenie, ktoré pomôže s tou situáciou s termínmi, lebo časť ľudí už nebude musieť mať termín a bude si môcť podať elektronicky. A a nestalo sa, a sme tu v júni, o šesť mesiacov, a máme tu ďalší set opatrení, o ktorom sa znova tvrdí, že pomôžu, ale keď to bude tak ako s tým elektronickým podávaním žiadostí o obnovenie pobytu, tak o pol roka tu... (Prerušenie vystúpenia časomerom.)
35. schôdza NR SR - 5.deň - A. dopoludnia
Dátum: 2025-06-03
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

18. Ďakujem, pán bývalý minister Mikulec, tiež za ďalší pohľad na to, kde leží jeden koreňov problému. A naozaj treba povedať, že niekoľkokrát, keď som bola na cudzineckej polícii, som sa rozprávala so samotnými policajtmi a policajtkami, oni sú zúfalí z tejto situácie. Tam nie je problém medzi nimi a medzi tými, čo riešia tých cudzincov dennodenne, oni ani nemajú prístup k tomu systému, lebo rezervačný systém je na stránke ministerstva vnútra a spravuje ho ministerstvo vnútra. Čiže tam bude problém niekde inde. A presne si myslím, že je ten jeden z problémov, je nedostatok manažérskych a IT kapacít na samotnom ministerstve. Pretože systém fungoval, dobre, nebolo to možno ideálne, ale takýto problém nebol. Niečo sa stalo v lete 2024 a odvtedy nevieme, sme nevideli žiadne výsledky vyšetrovania. Ja sa pýtam, keď ja som si vedela na telegrame nájsť četbota, firmu, ktorá mi ponúkala za peniaze sledovanie termínov a keď som sa ich pýtala, ako im mám zaplatiť, tak v kryptomene, čiže ony nie sú registrovaní na Slovensku. Je to podľa mňa neoprávnené podnikanie alebo minimálne prosto nejaké daňové úniky. Vedela som si to sama jednoducho nájsť, tá firma tam dodnes funguje, nikto proti nej nič neurobil. Takisto mám tu v telefóne kontakt na priekupníka, ktorý jednému môjmu známemu sľuboval termín za peniaze, aj mu ho teda vybavil. Čiže keď ja sa viem dostať k takýmto veciam, pýtam sa, prečo tu nebol žiaden záťah polície alebo daňových úradov, alebo kohokoľvek za tie mesiace, že by sme videli nejaký výsledok tohto podozrenia s obchodovaním s termínom. Toto naozaj je potrebné riešiť a je to ďalší z problémov a teda nemám dostatok času, v ďalšej faktickej sa k tomu dostanem. V decembri sme tu schválili online podávanie... (Prerušenie vystúpenia časomerom.)
35. schôdza NR SR - 5.deň - A. dopoludnia
Dátum: 2025-06-03
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

14. Ďakujem veľmi pekne. No, ďakujem vám všetkým, kolegovia, za vecné pripomienky. Ja len teda by som ešte dodala k tomuto, že ja nepopieram, že tu je problém s fiktívnymi živnosťami, to som povedala už na úvod, ale nemyslím si, že je taký enormný, aby sme vlastne mohli si povedať s čistým svedomím, že tu za tri dni bez nejakej odbornej diskusie ideme zrušiť vlastne o 90 % príchod nových podnikateľov na Slovensko. Lebo znovu podotýkam, minulý rok bolo podaných nových žiadostí 10-tisíc plus. Teraz bude tá kvóta na zvyšok roka 700, hej. Čiže to je v podstate 10 %, alebo koľko, z toho minuloročného objemu, plus teda nejakí ľudia tam budú za prvý polrok. A ja súhlasím, že nejaké percento tých fiktívnych živnostníkov tu je, ale podľa mňa to treba riešiť iným opatrením. Určite sa nestotožňujem s tým, že všetkých 40-tisíc plus ľudí s povolením na podnikanie, ktorí sú na Slovensku ku koncu minulého roka, to teda nie sú len tí, ktorí dostali minulý rok prvé povolenia, ale všetci tí za predchádzajúce roky, ktoré ho majú obnovený, že väčšina z nich tu nie je. Nakoniec samotné ministerstvo vnútra tento argument, ktorý ste povedali, že bolo iba 700 daňových priznaní, ja počujem prvý raz. To nie je vlastne v tej dôvodovej správe, alebo som to teda niekde prehliadla, neviem. Ak to tam je sa ospravedlňujem, ale čítala som to niekoľkokrát a ak teda toto je naozaj pravda, tak by sme chceli k tomu vidieť riadne spracovanú analýzu a dáta z daňového úradu, kde nám naozaj ukážu, že zo 43-tisíc podnikateľov zahraničných len 700 podalo daňové priznanie. Ja si prosto myslím, že toto opatrenie ako keby je tak zásadné a tak bude mať výrazné dopady, že by sme mali toto konkrétne prejsť s odbor... (Prerušenie vystúpenia časomerom.)
33. schôdza NR SR - 15.deň - B. popoludní
Dátum: 2025-04-16
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

44. Lucia, ty si apelovala na poslancov vládnej koalície, že či sa nájdu aspoň nejakí, ktorí si uvedomia tie problémy, ktoré tento návrh zákona prináša, a to riziko jeho pozastavenia Ústavným súdom, ale podľa mňa to je úplne že márny apel, keď sa na to pozrieme, tak momentálne sú v tejto sále štyria asi poslanci koalície, z toho dvaja sedia na mieste navrhovateľa a spravodajcu, jeden predsedá a jeden je teda v pléne. Ja mám skôr z toho pocit, že oni už prosto balia, lebo vedia, ako to dopadne, vedia, že pred piatou nám to tu utnú, veď načo by oni počúvali nejakú kritiku opozície, nedajbože ešte v celom rozsahu a museli tu tráviť hodiny či už počúvaním, alebo argumentovaním v prospech tohto návrhu zákona, najmä keď jeho hlavný predkladateľ, náš kolega Adam Lučanský, sa neunúva počas celého roka v podstate tento návrh zákona a svoje vlastné postoje vysvetliť, obhájiť alebo akokoľvek argumentovať. Ako ja by som dúfala, že keďže rovnako ako ja je z Martina, my sme z jednej dediny, z Bystričky, takisto ako jeho kolega pán poslanec Kotlár alebo pán poslanec Kvorka zo SMER-u sa starajú teraz napríklad v tomto čase o to, že čo bude teda s tými 650 prepustenými Martinčanmi z ECCO v lete, ale to je asi márna nádej, keďže nevysvetľujú ani svoje ďalšie poslanecké činnosti. Nuž toto je naša vládna koalícia. Schváliť si bez akýchkoľvek príspevkov opozície svoje autokratické zákony a potom si užívať niekoľkotýždňové voľno za platy, na ktoré sa im skladajú daňoví poplatníci, pre ktorých absolútne nič nespravia.
39. schôdza NR SR - 5.deň - B. popoludní
Dátum: 2025-09-16
Poslanec: Truban, Michal (PS)
Druh vystúpenia: Vystúpenie s faktickou poznámkou

Ďakujem veľmi pekne všetkým za faktické. Nedá sa na všetky reagovať, tak si vyberiem iba zopár. Jedna a jedna z prvých bola od kolegu Majerského z KDH, ktorý správne hovoril, že už si dôchodcovia varia džemy, oni si varili pred toto konsolidáciou a ja som minule na Instagrame videl ako si džem už doma varí minister tejto vlády Drucker a ministri, ktorí, niečo to hovorí o tejto konsolidácii, aká je ťažká na ľudí, keď už ministri, ktorí si zdvojnásobili platy si musia variť džemy tiež, aby mali dostatok peňazí. Tak to len, to len tak na okraj. Taktiež, čo sa týka polície, tak jej nedostatok nie je iba na východe, ale je to aj cítiť na Kysuciach a myslím si, že však po celom Slovensku je tento problém. Možno veľmi rýchlo ešte k tomu prerušeniu, ktoré aj pán Dostál, aj pán Pollák, aj pán Pročko spomenuli. V zásade, keď vás preruší predseda tejto vlády, že v niečom svojom, predseda vlády, predseda alebo podpredseda tohto parlamentu a keď rozprávate niečo čo sa ich dotkne, tak viete, že ste trafili klinec po hlavičke. Je to normálne taký, že check do jedného z úloh, ktoré ste akože správne urobili, lebo je to aj v tých politických diskusiách, že tam keď rozprávate niečo, čo ich naozaj bolí a čo je pravda a čo všetci vidia, tak vám skáču do reči a snažia sa vás prerušiť a možno na záver by som fakt iba zopakoval, viem, že asi to nebude naplnené, ale maličká šanca je pri tomto ministrovi, ktorý naozaj sa do rozpravy častokrát zapája, tak čisto technicky, úplne že nie politicky, pán minister, by ma veľmi zaujímalo, že keď všetky tie zväzy hovoria, že bolo by super, keby daňovo-odvodové zaťaženie v našej krajine bolo menšie a pomohlo by to ekonomike, tak mňa by zaujímal váš argument a naozaj, že nepolitikárčime, nerobme z toho politiku, povedzme normálne, že technicky, že prečo vy ste vyhodnotili, že naopak treba to zvýšiť, že to nejako v našej krajine pomôže?
39. schôdza NR SR - 5.deň - B. popoludní
Dátum: 2025-09-16
Poslanec: Truban, Michal (PS)
Druh vystúpenia: Vystúpenie s faktickou poznámkou

Pán minister, mňa vždy prekvapí, keď vy pri svojich témach vystupujete v parlamente veľmi často. Vnímam to pozitívne, ako jeden z mála ministrov, že ste aktívny v rozprave. Niekedy až tomu nerozumiem, že máte takú chuť stále, stále rozprávať a opakovať tie svoje veci. Ale nerozumiem tomu práve preto, že prečo sa potom nebavíte rovnakým, možno zápalom ako tu v parlamente, prečo sa nebavíte zo združeniami a zástupcami občanov, ktoré majú čo povedať práve aj ku konsolidácii, kedy ste sa aj v rámci, či už SLK, alebo možno aj keby SLK nebolo, keby ste sa bavili s RÚZ, so Zväzom živnostníkov, ja neviem s odborármi. Všetci títo rozprávajú, verejne to hovoria, že ste ich nepočúvali. Zväz živnostníkov, na ktorých sa pán Danko vykašľal, o ktorých hovoril, ako on zastupuje ich záujmy, tak teraz sa na nich vykašľal. A vy ste s nimi vôbec nekomunikovali. Keby ste namiesto toho, že sa tu snažíte opakovať svoje message a to, alebo to, čo máte naučené a vyhovárať sa na svojich predchodcov. Keby ste namiesto toho radšej sa išli postretávať a porozprávať so zástupcami týchto združení, aby ste vedeli, čo naozaj trápi Slovákov. Tak si myslím, že reálne tá konsolidácia by sa dala spraviť aj spolu s nimi. Dokázali by ste nájsť reálne riešenie, kde každý by si trošku utiahol opasky, každý by trošku dal krok späť a vedeli by ste reálnu konsolidáciu urobiť, aby bolo oveľa menej nepokojov a aby ľudia, aj keď by to bolo možno ťažké pre nich, ale boli by oveľa spokojnejší, lebo by videli, že je zmysluplná, že o pár mesiacov, možno o pár rokov sa to celé opraví a budeme mať znova nejaký ekonomický rast. Namiesto toho vy nám asi v nejakom svojom kancli a so svojimi politickými suputníkmi ste vymysleli také opatrenia, ktoré vyzerajú, aby ste, že ich robíte tak, aby ste nahnevali všetkých. A najhoršie na nich je, že vlastne ekonomike vôbec nepomôžu.
39. schôdza NR SR - 5.deň - A. dopoludnia
Dátum: 2025-09-16
Poslanec: Truban, Michal (PS)
Druh vystúpenia: Vystúpenie s faktickou poznámkou

Ďakujem pekne za slovo. Ty si povedal také tri dôvody vo svojom príhovore, že prečo vlastne robia konsolidáciu v skrátenom konaní, že to je ich neschopnosť, arogancia a aj strach z voliča. Ja si myslím, že v skutočnosti prečo robia skrátené legislatívne konanie, je štvrtý dôvod, a to je, že jednoducho nie sú úprimní, že proste klamú. Je také anglické slovo, ale už aj slovenské, že to fejkujú a keby sme neboli teraz v Národnej rade a nebol by tu taký prísny podpredseda, ktorý dohliada na pokoj tejto schôdze, a keby som to chcel povedať, a čo by vám povedali voliči v krčme, v továrni, tak by som povedal, že každý si viete domyslieť, aké slovo je tam, a to je ten dôvod, prečo SLK. A napríklad krásny dôkaz bola transakčná daň, ktorú ste zaviedli preto, lebo ste nechceli reálne dvíhať dépeháčku alebo nejakú daň o pár bodov vyššie, lebo vám to nevychádzalo kvôli tomu, ako vládnete, a mysleli ste si, že si to nikto nevšimne, že schováte niekde transakčnú, transakčnú daň a nikto si neuvedomí, že tých ľudí znova zdierate alebo zo zadného vačku im vyťahujete peniaze, o ktorých nevedia. Ale aj vďaka tejto opozícii, aj vďaka iným odborovým organizáciám a aj ľuďom na Slovensku takéto fejkovania vám neprejdú, aj keď sa to snažíte robiť cez SLK, pretože stále je dostatok času na to to poriadne pozrieť a povedať a ukázať vašim voličom, že ako ich vlastne v skutočnosti klamete. A najhoršie na tom je, že sa to presne ukáže o pár mesiacov. Tak jak sme hovorili pri prvej konsolidácii, že to bude vidno, tak to uvidíme aj pri tejto konsolidácii a, žiaľ, pocítia to všetci a pocítia to aj vaše deti, aj vaši priatelia, aj vaši známi.
22. schôdza NR SR - 1.deň - A. popoludni
Dátum: 2024-10-22
Poslanec: Truban, Michal (PS)
Druh vystúpenia: Vystúpenie s faktickou poznámkou

84. Ďakujem Veronike za vystúpenie a keďže aj o peniaze, o ktoré sa aj ona zaujíma, rieši Sociálna poisťovňa, tak ja by som sa chcel rovnako spýtať aj pána ministra na to, čo tu pán Hlina hovoril. Lebo ja sám som implementoval v rôznych firmách viacero platobných brán a viem si predstaviť, že tie percentá sú aj od jednej do troch percent, ale viem si predstaviť, že pri takých obrovských objemoch, ako to má aj Sociálna poisťovňa, to môže byť dohodnuté aj na nule alebo na veľmi blízkej hranici toho. Tak ja by som veľmi rád počul, keďže pán minister ide aj vystúpiť, že by povedal, ako to je nakoniec dohodnuté, že či to je na nule, či sa niečo dohodlo, alebo sú tam nejaké percentá. Pretože naozaj ak tam sú, tak tie peniaze môžu byť veľké, ktoré potom odchádzajú z dôchodkov. Ďakujem pekne.
19. schôdza NR SR - 14.deň - A. dopoludnia
Dátum: 2024-10-03
Poslanec: Truban, Michal (PS)
Druh vystúpenia: Vystúpenie s faktickou poznámkou

52. Ďakujem pekne všetkým aj za faktické. Ja ešte dodám pred tým, ako pravdepodobne minister vystúpi, za čo ho treba aj oceniť, že sa mu tu, že tu sedí celé dva dni aj ide rozprávať asi a že sa mu tu chce čarovať s týmito všetkými číslami a argumentami, ale naozaj treba to oceniť, že tu, že tu sedí a obhajuje aj takúto veľmi zlú konsolidáciu. A práve to chcem povedať, že v celej tejto debate o tomto chaose, jak sa to tu všetko mení a aký je to v skutočnosti bordel, veľakrát zabúdame na to, že toto nekončí, že toto neni niečo, čo tu teraz akože odhlasujeme. Jednak nás trošku čaká nejaká ďalšia debatka v októbri k rozpočtu, kde, ja si myslím, že bude znova bordel, ale by sme mali konsolidovať ešte aj budúci rok. A ja už ako keby, mne sa zdá, že táto konsolidácia tuná narazila na hranice možného. Ako som povedal, že ona je tak zle robená, že to je jak keby, že naschvál zle robené, lebo inač by ste to nerobili. Minimálne by ste sa bavili, ako povedala pani Kolíková, by ste sa bavili s kopec ľuďmi dopredu. A nám na výbore povedali, že áno, vy ste sa aj bavili, že už pol roka fungujete, že to neni rýchlo pripravená konsolidácia, ale potom po tlačovke totálny chaos a okamžite menenia, takže ja neverím argumentu, že ste sa s niekým s tým, s tým radili. A taktiež naozaj, že neverím argumentu, že ste to chceli v dobrom. Je to proste konsolidácia plná politických fejkov, klamstiev, plná chaosu a ešte raz zopakujem, problém je, že toto bude treba robiť aj budúci rok. Toto by ma zaujímalo, pán minister, ako, ako sa cítite, čo s budúcim rokom. Ďakujem pekne.
33. schôdza NR SR - 15.deň - B. popoludní
Dátum: 2025-04-16
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

26. No, Braňo, ty si tu hovoril o tom, ako vlastne ten zákon prinesie nové povinnosti neziskovým organizáciám a vlastne neobstojí, nie je v súlade s ústavou. A ja tu musím teda povedať, keďže v tejto rozprave sa zjavne nechystá nikto z koalície prednášať svoje argumenty v prospech tých zmien, ktoré boli vykonané, povedať, že teraz pred chvíľou, pred hodinou som bola v televízii s pánom Čellárom, ktorý je teda autorom toho pozmeňujúceho návrhu, kde on teda vysvetľoval, že podľa neho keď politické strany musia zverejňovať svojich darcov, tak prečo by to nemohli robiť aj mimovládne organizácie, keď im niekto daruje viac ako päťtisíc eur, a že teda to rozhodne nie je v rozpore s právom na súkromie, pretože je tu verejný záujem, aby sme vedeli, že kto tým mimovládnym organizáciám tie peniaze daruje. Ale to je úplne absurdné a scestné a protiústavné vysvetlenie, som sa mu to tam snažila vysvetliť, pretože predsa právo na súkromie spočíva v tom, že ja ako človek sa predsa môžem rozhodnúť, že darujem aj 20-tisíc eur nejakému útulku alebo akémukoľvek občianskemu združeniu, a je mojím právom na súkromie, že sa rozhodnem, že nechcem, aby moje meno a osobné údaje boli zverejnené. V prvom rade treba myslieť na to, že ani sa nedá porovnať politická strana s mimovládnou organizáciou, keďže politická strana sa po prvé môže zúčastniť volieb, po druhé, keď má viac ako tri percentá, dostane príspevok od štátu a keď má viac ako päť percent, tak tu sedí v tomto pléne Národnej rady, pokiaľ je opozícia, a snaží sa tu teda niečo robiť ako poslanci a poslankyne. Čo z toho môžu robiť mimovládne organizácie? Nič. A preto tam sa nedá hovoriť o žiadnom porovnaní a predovšetkým treba vnímať to, že je právom na súkromie každého občana, komu aké peniaze daruje, a nie je tu žiaden verejný záujem na tom, aby boli tieto osobné údaje zverejnené, a preto na tom Ústavnom súde prehráte. (Potlesk.)
33. schôdza NR SR - 15.deň - B. popoludní
Dátum: 2025-04-16
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

16. Pán kolega Pročko, mne sa veľmi páčilo to prirovnanie ku kriminálnikom, teda nás, celkovo tejto našej strany, lebo to je presne vlastne to, čo oni sa snažia urobiť v rámci rozpravy k tomuto návrhu zákona o neziskovkách, že snažia sa v podstate v tej verejnosti vyvolať dojem, že akákoľvek iná nezisková činnosť, ako je tá sociálna a charitatívna, a teda najmä taká, ktorá je kritická, je vlastne niečo zlé, niečo protizákonné, niečo, čo by sme nemali tolerovať, čo by sme mali označovať, na čo by mali byť uvalené nejaké zákazy, príkazy, extra administratíva. Čiže oni sa vlastne snažia ako keby premaľovať bielu na čiernu a urobiť z aktívnych ľudí, ktorí len využívajú svoje základné ústavné práva, v podstate de facto kriminálnikov. A to všetko v situácii, kedy sa to isté vlastne častokrát snažia, tým istým snažia onálepkovať nás ako opozíciu. A pritom však pozrime sa na to, že nie je tu opozícia, ktorej jednotliví členovia čelia trestnému stíhaniu, je to tu skôr naopak, kedy sa tu funkcie podľa mňa udeľujú úmerne tomu, koľko trestných stíhaní má človek na krku. Takže veľmi pekné porovnanie. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

241. Ja len veľmi krátko sa chcem poďakovať za faktické poznámky aj kolegom, ktorí už nemali teda tie minúty. Vážim si podporu a hlavne teda by som chcela reagovať na kolegyňu Luščíkovú, ktorá správne pripomenula tú správu NKÚ, podľa mňa by sme si ju všetci mali prečítať a o tom by tu mala byť kľudne rozprava aj do polnoci, lebo konštatovanie, že Slovensko smeruje do úpadku, by nás všetkých malo vydesiť a zároveň by nás malo nabudiť k tomu, aby sme riešili reálne problémy tejto krajiny namiesto takýchto tém. Ďakujem.